stanford-oval/wikipedia huggingface dataset:
Tomas Northug

| Tomas Northug |
| --- | --- |

Henkilötiedot
Syntynyt: 19. huhtikuuta 1990 (ikä 34) Mosvik, Norja
Uran tiedot
Seura:  Strindheim IL
Laji:  maastohiihto 
Maailmancup
Kaudet:  2010–2015
Voitot:  1
Palkintokorokkeella:  1
 Tietolaatikko päivitetty 13. toukokuuta 2017 
Tomas Northug (s. 19. huhtikuuta 1990) on norjalainen uransa lopettanut maastohiihtäjä. Hän edusti seuratasolla Strindheim IL:ää. Hänen veljensä Petter Northug ja Even Northug ovat myös hiihtäjiä.
Northug on saavuttanut nuorten MM-kilpailuissa kaksi kultamitalia ja yhden pronssimitalin. Kultamitalit tulivat Hinterzartenissa vuonna 2010, kun hän voitti sprintin ja oli mukana Norjan kultaa voittaneessa viestijoukkueessa. Vuoden 2009 kisoissa hän sai pronssia viestistä. Falunin MM-kilpailuissa 2015 hän oli perinteisen hiihtotavan sprintissä kuudes.
Maastohiihdon maailmancupissa Northug kilpaili ensimmäisen kerran Drammenin sprintissä maaliskuussa 2010. Kilpailussa hän sijoittui 30:nneksi. Kymmenen parhaan joukkoon hän sijoittui ensimmäisen kerran Asiagon perinteisen hiihtotavan sprintissä joulukuussa 2013 oltuaan kymmenes. Ensimmäisen palkintosijansa hän saavutti voittaessaan Otepään perinteisen hiihtotavan sprintin tammikuussa 2015.
Northug lopetti uransa keväällä 2017.
The Woman Gives

| The Woman Gives |
| --- | --- |
 Elokuvan mainos Motion Picture News -lehdessä
Ohjaaja:  Roy William Neill
Käsikirjoittaja:  Grant Carpenter Waldo Walker
Perustuu:  Owen Johnsonin romaaniin
Tuottaja:  Joseph M. Schenck
Kuvaaja:  David Abel
Pääosat:  Norma Talmadge
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Levittäjä:  First National
Ensi-ilta:   29. maaliskuuta 1920
Kesto:  72 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Woman Gives on vuonna 1920 ensi-iltansa saanut Roy William Neillin ohjaama yhdysvaltalainen mykkä draamaelokuva, jonka pääosassa on Norma Talmadge.
The Woman Gives perustuu Owen Johnsonin samannimiseen romaaniin vuodelta 1916, ja sen pohjalta Grant Carpenter ja Waldo Walker laativat elokuvan käsikirjoituksen. Elokuvan tuotti Joseph M. Schenck, ja elokuvan tuotantoyhtiönä oli Norma Talmadge Film Corporation. The Woman Gives sai Yhdysvaltain ensi-iltansa 29. maaliskuuta vuonna 1920, ja sen levitti First National. Elokuvan kopiota säilytetään Yhdysvaltain kongressin kirjaston elokuva-arkistossa.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Inga Sonderson   |
|  John Halliday  | … |  Daniel Garford   |
|  Edmund Lowe  | … |  Robert Milton   |
|  Lucille Lee Stewart  | … |  rouva Garford   |
|  John Smiley  | … |  Cornelius   |
|  Edward Keppler  | … |  Bowden   |
Aiheesta muualla

The Woman Gives Internet Movie Databasessa (englanniksi)
The Woman Gives AllMoviessa. (englanniksi)
The Woman Gives Silent erassa (englanniksi)
The Woman Gives TCM Movie Databasessa (englanniksi)
Wikimedia Commonsissa on kuvia tai muita tiedostoja aiheesta .
Tobias Kammerlander

Tobias Kammerlander
Tobias Kammerlander (s. 25. marraskuuta 1986) on itävaltalainen uransa lopettanut yhdistetyn hiihtäjä, joka edusti Skiclub St. Johann -seuraa.
Yhdistetyn maailmancupissa Kammerlander kilpaili ensimmäisen kerran Oberhofissa joulukuussa 2008 sijoittuen 22:nneksi. Kymmenen parhaan joukkoon hän sijoittui ensimmäisen kerran Seefeldin kilpailussa tammikuussa 2011 oltuaan yhdeksäs. Se on myös toistaiseksi hänen paras sijoituksensa henkilökohtaisissa maailmancupin kilpailuissa. Joukkuekilpailussa hän on saavuttanut kerran kolmannen sijan.
Nuorten MM-kilpailuissa Kranjissa vuonna 2006 Kammerlander saavutti hopeaa Itävallan joukkueen mukana.
Kammerlander lopetti uransa yhdistetyn hiihtäjänä vuonna 2015.
Aiheesta muualla

Tobias Kammerlanderin kotisivut (Arkistoitu – Internet Archive)
Kuvia tai muita tiedostoja aiheesta Tobias Kammerlander Wikimedia Commonsissa
Theodore Racing

| Theodore |
| --- | --- |

Koko nimi:  Theodore Racing
Päämaja:  Hongkong
Perustajat:  Teddy Yip
Henkilökunta:  Ron Tauranac
Tunnetuimmat kuljettajat:  Keke Rosberg, Eddie Cheever, Patrick Tambay
Moottorit:  Cosworth
Saavutukset Formula 1:n MM-sarjassa
Ensimmäinen kilpailu:  Argentiinan GP 1978
Kilpailuja:  51
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  2
Viimeinen kilpailu:  Euroopan GP 1983
Theodore Racing oli monimiljonääri Teddy Yipin perustama hongkongilainen Formula 1 -talli, joka osallistui sarjaan vuosina 1978–1983. Keke Rosberg ajoi tallin ensimmäistä autoa, ja voitti Formula 1 -sarjan ulkopuolisen kilpailun, muutoin autolla ei saavutettu menestystä. Vuonna 1979 talli ei osallistunut sarjaan, ja 1980 käytti Shadowin autoja. 1981 palasi omilla autoillaan ja saavutti Patrick Tambayn tuomana yhden pisteen. Kaudella 1982 talli ei saavuttanut pisteitä, ja kaudeksi 1983 Teddy Yip osti Ensign-tallin, jonka autot nimettiin uudelleen. Tällä viimeiseksi jääneellä kaudellaan talli saavutti yhden MM-pisteen. Theodoren kilpailumäärä oli 51.
Suomalaisten saavutukset Theodore-tallissa > Keke Rosberg

Kaudet: 1978
Kilpailut: 4
Voitot: 0
Palkintopallisijat: 0
Paras sijoitus: 10.
Pisteitä: 0
The Mercury

The Mercury on:
Pennsylvanialainen sanomalehti, katso The Mercury (Pennsylvania).
Australialainen sanomalehti, katso The Mercury (Australia).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Mercury”, voi hakea sivunnimihaulla, laajalla sivunnimihaulla tai tekstihaulla.
Tobias Lindholm

Tobias Lindholm vuonna 2022.
Tobias Lindholm  (s. 5. heinäkuuta 1977 Kööpenhamina) on tanskalainen elokuvaohjaaja ja käsikirjoittaja.
Lindholm valmistui Tanskan kansallisesta elokuvakoulusta vuonna 2007. Vuonna 2010 hän debytoi käsikirjoittajana Thomas Vinterbergin elokuvassa Submarino, ja myöhemmin samana vuonna hän teki elokuvaohjauksen debyyttinsä vankiladraamassa R.
Vuonna 2011 hän voitti yhdessä Michael Noerin kanssa parhaan tanskalaisen elokuvan Bodil-palkintoa. Myöhemmin hän sai käsikirjoittajaksi elokuvan Jahti ja tanskalaisen televisiosarjan Vallan linnake.
Vuonna 2015 julkaistiin elokuva Krigen, jonka ohjauksesta ja käsikirjoituksesta vastasi Lindholm. Krigen sai myöhemmin parhaan kansainvälisen elokuvan Oscar-ehdokkuuden.
Aiheesta muualla

Tobias Lindholm Internet Movie Databasessa. (englanniksi)
The Messengers

The Messengers voi tarkoittaa seuraavia asioita:
Pahan sanansaattajat (engl. The Messengers ), yhdysvaltalainen kauhuelokuva vuodelta 2007
Pahan sanansaattajat 2, (engl. Messengers 2: The Scarecrow) vuonna 2009 valmistunut jatko-osa
Sanansaattajat (engl. The Messengers), yhdysvaltalainen draamasarja vuodelta 2015
The Messengers, kanadalainen Grammy-palkittu käsikirjoitus- ja tuotantoryhmä
The Messengers Choir, itäafrikkalainen gospel-yhtye
Gramisidiini

| --- | --- |

Gramisidiini
Systemaattinen (IUPAC) nimi
 ?
Tunnisteet
CAS-numero: 1405-97-6
ATC-koodi: R02AB30
PubChem CID: 16130140
DrugBank: DB00027
Kemialliset tiedot
Kaava: C99H140N20O17 
Moolimassa: 1882.074 g/mol
Fysikaaliset tiedot
Sulamispiste: 229–230 °C 
Liukoisuus veteen: liukenematon
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: imeskelytabletti, silmätippa
Gramisidiini eli gramisidiini D on ionoforisten ja antibioottisten peptidien seos. Sitä tuottaa Bacillus brevis -bakteeri (ATCC 8185) ja siinä on noin 80 % gramisidiinia A, 5 % gramisidiinia B ja 15 % gramisidiinia C. Kukin eroaa keskenään vain yhdestä aminohaposta. Gramisidiineja käytetään seostettuna muihin lääkkeisiin paikallisesti suun bakteerikasvun vähentämiseen ja silmätippoina silmätulehduksiin.
Bakteerit tuottavat gramisidiineja ei-ribosomaalisesti. Niille ei siis ole geenejä.
1939 René Dubos löysi gramisidiinit maan bakteereista. Gramisidiinin D kirjain D tulee nimestä Dubos. 1964 selvitettiin Gramisidiinin A sekvenssi.
On myös olemassa gramisidiini S, joka on peptidi, mutta poikkeaa rakenteeltaan gramisiineista D.
Käyttö

Gramisidiinit tappavat grampositiivisia bakteereita, mutteivät tehokkaasti gramnegatiivisia bakteereita.
Ihmisillä gramisidiinejä käytetään muun muassa Suomessa itsehoitolääkkeenä imeskelytabletteina kauppanimellä Bafucin. Näiden gramisidiini hidastaa suun bakteerikasvua, joskin niissä on muitakin kasvua hidastavia aineita. Tablettien sivuvaikutukset ovat harvinaisia.
Joissain maissa gramisidiiniseosta käytetään erilaisiin bakteeriperäisiin silmätulehduksiin silmätipoissa. Tipoissa on usein muitakin antibiootteja, kuten polymyksiini B:tä ja neomysiiniä. Nämä laajentavat antibioottivaikutusta moniin eri bakteereihin. Vastaavia tippoja käytetään myös eläinten, kuten hevosten, silmätulehduksiin.
Kemia ja rakenne

"Gramisidiini" on lineaaristen peptidien seos, jossa on luontaisesti gramisidiinia A, B ja C vastaavasti noin 80 %, 5 % ja 15 %. Kukin on 15:n aminohapon peptidi, jotka eroavat keskenään aminohaposta numero 11. A:ssa tämä on L-tryptofaani, B:ssä L-fenyylialaniini ja C:ssä L-tyrosiini. Kustakin on 2 muotoa (isoformia), joista yhdessä aminohappo numero 1 on L-valiini ja toisessa L-isoleusiini. Isoleusiini-isoformien yleisyys seoksessa on noin 5 %. Gramisidiini A:n aminohapposekvenssi on (aminohapot 1 ja 11 on korostettu):
Kukin aminohappo on hydrofobinen. Siksi gramisidiinit liukenevat rasvoihin mutteivät veteen. Ketjussa on L-aminohappoja ja harvinaisia D-stereoisomerian aminohappoja. Ketjut kiertyvät oikeakätisiksi kierteiksi. Nämä yhtyvät pitkittäin pareiksi eli dimeereiksi. Ne voivat myös tuottaa vastakkais- tai samasuuntaisia kaksoiskierteitä. Orgaanisissa liuottimissa kaksoiskierteet ovat yleisimpiä.
Gramisidiiniseoksen liukoisuus veteen on 6 mg/l ja se tuottaa kolloidisia sakkaumia. Se on liukoinen lyhyisiin alkoholeihin, etikkahappoon, pyridiiniin, vähäliukoinen asetoniin, dioksaaniin, lähes liukenematon dietyylieetteriin ja hiilivetyihin.
Toimintamekanismi

Gramisidiinit ovat ionoforeja. Ne upottautuvat lipidikalvoihin. Tätä tapahtuu eukaryootti- ja prokaryoottisoluissa, joissa ne päätyvät solukalvoihin ja soluelimiin. Yksittäiset gramisidiinien monomeerit, jotka ovat eri puolin kaksoislipidikalvossa, päätyvät toistensa luo. Kierteet yhtyvät pitkittäiseksi dimeeriksi, joka toimii ionikanavana. Kanavien kautta yhdenarvoisia ioneita vuotaa diffuusiolla suuresta pitoisuudesta pienempään, jolloin elintärkeät kalvojen väliset ionipitoisuuserot tasoittuvat. Vaikutus saa aikaan useita solun tappavia vaikutuksia. Solukalvossa kanavien kautta vuotaa lähinnä kaliumioneita ulos solusta ja natriumioneita solun ulkoa sisään. Mitokondriokalvoissa vuoto johtaa mitokondrion ATP:n tuoton loppumiseen.
Gramisidiineja voidaan käyttää paikallisesti antibioottina pienin pitoisuuksin, vaikka ne ovat myrkyllisiä ihmissoluille, sillä bakteerit kuolevat ihmissoluja pienemmissä gramisidiinipitoisuuksissa. Gramisidiinien merkittävä liikasaanti voi kuitenkin aiheuttaa hemolyysiä, maksa- ja munuaisvaurioita sekä vaurioita aivo- ja selkäydinkalvoihin.
Aiheesta muualla

KEGG: Gramicidin
Gramisidiinien kierteet. Vastakkaissuuntainen (vas.) ja samasuuntainen kaksoiskierre. Dimeeri (oik.). N on N-terminaali ja C C-terminaali.
Thessaloniki (alueyksikkö)

| Thessalonikin alueyksikkö Περιφερειακή ενότητα Θεσσαλονίκης> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Makedonia ja Traakia
Alue:  Keski-Makedonia
Kuntia:  14
Perustettu:  1.1.2011
Hallinto:  
 – hallinnollinen keskus:  Thessaloniki
Pinta-ala:  3 683 km²
Väkiluku (2011):  1 110 312
 – väestötiheys:  301,47 as./km²
Lyhenteet:  
 – NUTS:  EL522
Thessalonikin alueyksikkö (kreik. Περιφερειακή ενότητα Θεσσαλονίκης, Perifereiakí enótita Thessaloníkis) on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Thessaloniki. Alueyksikön pinta-ala on 3 683 neliökilometriä ja asukasluku 1 110 312 (vuonna 2011).
Thessalonikin alueyksikön hallintorakennus Thessalonikissa.
Alueyksikkö perustettiin vuoden 2011 alussa Kallikrates-suunnitelman myötä, ja se korvasi tuolloin lakkautetun Thessalonikin prefektuurin (Νομός Θεσσαλονίκης, Nomós Thessaloníkis).[lähde? ]
Kunnat

Alueyksikkö jakaantuu 14 kuntaan seuraavasti:
| Kartta |  | Kunta | Kuntakeskus | Väkiluku |
| --- | --- | --- | --- | --- |
|  | 1 | Thessaloniki | Thessaloniki | 325 182 |
|  | 2 | Ampelókipoi-Meneméni | Ampelókipoi | 52 127 |
|  | 13 | Chalkidóna | Koufália | 33 673 |
|  | 4 | Délta | Síndos | 45 839 |
|  | 7 | Kalamariá | Kalamariá | 91 279 |
|  | 8 | Kordelió-Évosmos | Évosmos | 101 753 |
|  | 9 | Lagkadás | Lagkadás | 41 103 |
|  | 10 | Neápoli-Sykiés | Sykiés | 84 741 |
|  | 14 | Oraiókastro | Oraiókastro | 38 317 |
|  | 11 | Pávlos Melás | Stavroúpoli | 99 245 |
|  | 12 | Pylaía-Chortiátis | Panórama | 70 110 |
|  | 5 | Thermaïkós | Peraía | 50 264 |
|  | 6 | Thérmi | Thérmi | 53 201 |
|  | 3 | Vólvi | Stavrós | 23 478 |
Aiheesta muualla

Kuvia tai muita tiedostoja aiheesta Thessaloniki (alueyksikkö) Wikimedia Commonsissa
Περιφερειακή ενότητα Θεσσαλονίκης (Arkistoitu – Internet Archive). Thessalonikin alueyksikön kotisivu. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Tomas Lindahl

| Tomas Lindahl |
| --- | --- |

Henkilötiedot
Syntynyt: 28. tammikuuta 1938 Tukholma
Koulutus ja ura
Tutkinnot:  Karoliininen instituutti (PhD)
Instituutti:  London Research Institute Princetonin yliopisto Rockefeller-yliopisto
Tutkimusalue:  kemia
Palkinnot:   Nobelin kemianpalkinto (2015)
 Lähteet:  
Aiheesta muualla
liu.se/medarbetare/tomli13
Tomas Lindahl (s. 28. tammikuuta 1938 Tukholma) on ruotsalainen biologi, joka on erikoistunut tutkimaan DNA:n vaurioita, niiden korjausmekanismeja ja niiden roolia sairauksissa kuten syövissä. Lindahlille myönnettiin Nobelin kemianpalkinto vuonna 2015 yhdessä Paul L. Modrichin ja Aziz Sancarin kanssa DNA:n korjausmekanismien tutkimuksesta.
1970-luvun alussa Lindahl havaitsi DNA:han kohdistuvan eliöiden fysiologisessa ympäristössä useita kemiallisia modifikaatioita, jotka tekevät siitä epävakaan molekyylin. DNA voi muun muassa hapettua, sille voi tapahtua hydrolyyttisiä deaminoitumisia ja emästen metyloitumisia ilman entsyymien vaikutusta. Yksi tärkeimmistä Lindahlin havainnoista oli, että DNA:n sytosiini deaminoituu spontaanisti urasiiliksi, mikä voi olla hyvinkin haitallinen mutaatio solujen toiminnalle. Lindahl löysi DNA:n vaurioita korjaavia glykosylaasientsyymejä, joista ensimmäisenä hän eristi urasiili-DNA-glykosylaasin ja myöhemmin useita muita glykosylaaseja.
Viimeisimpänä Lindahl työskenteli Francis Crick-instituutissa, jossa hän toimi Clare Hall-laboratorioiden johtajana vuosina 1986–2005. Hän jäi eläkkeelle vuonna 2009. Nobelin kemianpalkinnon lisäksi Lindahlille on myönnetty Royal Societyn Royal Medal vuonna 2007 ja Copley-mitali vuonna 2010.
Timjami

| Timjami |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Ajuruohot Thymus
Laji::  vulgaris
Kaksiosainen nimi
 Thymus vulgaris  L. 
Katso myös
   Timjami Wikispeciesissä   Timjami Commonsissa 
Infobox OKNimi-testi OKIUCN-testi OK: 
Timjami eli tarha-ajuruoho (Thymus vulgaris) on huulikukkaiskasveihin (Lamiaceae) kuuluva, keskiajalta lähtien yrttinä ja lääkkeenä tunnettu ja käytetty puolipensas. Timjami kasvaa villinä Välimeren ympäristössä. Suomessa se on avomaanviljelyssä yleensä yksivuotinen. Kasvin latinankielinen suvun nimi thymus viittaa rohkeuteen ja voimaan. Myös tuoksuvaa uhria tarkoittava kreikan sana thymon liitetään joskus kasviin.
Ruoanlaittoon timjami sopii erinomaisesti, sillä sen maku ei juurikaan häviä kuumennettaessa. Timjami sopii erityisesti viinipohjaisiin patoihin ja kastikkeisiin. Sitä voi käyttää myös yrttiteessä ja esimerkiksi juuston marinoinnissa. Timjamin pienet kukat sopivat salaatteihin ja ruuan koristeluun.
Timjami sisältää runsaasti haihtuvia öljyjä ja aromeja, joista pääainesosana on tymoli (50–60 %). Desinfioivana ja limaa irrottavana [lähde? ] rohdoskasvina timjamia käytetäänselvennä kurkunpään ja hengitystieoireiden hoidossa mutta myös ruoansulatusvaivojen sekä haavojen ja tulehdusten hoidossa. Lisäksi sitä käytetään aromiaineena yrttilikööreissä ja hajusteena monissa kosmetiikkatuotteissa.
Kangasajuruoho
Timjamin lähisukulainen kangasajuruoho (Thymus serpyllum) kasvaa luonnonvaraisena Etelä-Suomen kuivilla, hiekkaisilla kangasmailla paikoitellen yleisesti.
Historiaa

Keskiajalta on säilynyt kuvaus teestä, jossa yhtenä ainesosana käytetään timjamia. Tarkkaa reseptiä ei ole kirjattu ylös, mutta teen vaikutuksista sanotaan, että ne jotka teetä juovat, kykenevät näkemään ympärillään olevat keijut ja nymfit. Yhtenä ainesosana oli siis timjami, ja muut olivat yrttejä.
Aiheesta muualla

Suomen Lajitietokeskus: Timjami (Thymus vulgaris)
Yrttitarha: Tarha-ajuruoho eli timjami (Thymus vulgaris)
Fineli: Timjami, ravintoarvot (Arkistoitu – Internet Archive)
ITIS: Thymus vulgaris (englanniksi)
United States Department of Agriculture (USDA): Thymus vulgaris (englanniksi)
Dr. Duke's Phytochemical and Ethnobotanical Databases: Thymus vulgaris (Arkistoitu – Internet Archive) (englanniksi)
Centre for Agriculture and Biosciences International (CABI): Thymus vulgaris (thyme) (englanniksi)
Gernot Katzer's spice pages: Thyme (Thymus vulgaris) (englanniksi)
Suomalaiset hyötypuutarhakasvit
| --- | --- |
Juurekset:   lanttu  mustajuuri  nauris  palsternakka  porkkana  piparjuuri  punajuuri  retiisi  selleri 
Kaalit:   keräkaali  kiinankaali  kukkakaali  kyssäkaali  lehtikaali  punakaali  parsakaali  ruusukaali  kurttu- eli savoijinkaali 
Kurkkukasvit:   kurkku  kesäkurpitsa  kurpitsa  spagettikurpitsa 
Mausteet:   basilika  humala  kirveli  krassi  kumina  kurkkuyrtti  kynteli  lipstikka  meirami  minttu  persilja  rakuuna  rosmariini  salvia  sitruunamelissa  tilli  timjami 
Mukulakasvit:   maa-artisokka  peruna 
Palkokasvit:   herne  härkäpapu  tarhapapu 
Sipulit:   hillosipuli  ilmasipuli  jättisipuli  purjo  sipuli  ruohosipuli  ryvässipuli  valkosipuli  vihersipuli 
Muut kasvikset:   endiivi  fenkoli  latva-artisokka  lehtisalaatti  lehtiselleri  mangoldi  maissi  paprika  parsa  pinaatti  raparperi  tomaatti 
Yrtit ja mausteet
Théophile Kaboy Ruboneka

Théophile Kaboy Ruboneka (s. 27. helmikuuta 1941) on kinshasankongolainen roomalaiskatolinen piispa. Hänet vihittiin papiksi 27. elokuuta 1972 ja nimitettiin Kasongon hiippakunnan piispaksi 2. marraskuuta 1995. Hänet konsekroi piispaksi Faustino Sainz Muñozin ja Christophe Munzihirwa Mwene Ngabon avustama Faustin Ngabu 19. maaliskuuta 1996.
21. huhtikuuta 2009 Kaboy Ruboneka sai nimityksen Goman hiippakunnan koadjuuttoripiispaksi, ja 18. maaliskuuta 2010 hänestä tuli sen piispa. Hän eläköityi 23. huhtikuuta 2019.
Théoneste Bagosora

Théoneste Bagosora (16. elokuuta 1941 – 25. syyskuuta 2021 Bamako, Mali) oli ruandalainen eversti, joka tuomittiin Kansainvälisessä Ruanda tuomioistuimessa elinkautiseen vankeusrangaistukseen Ruandan kansanmurhan pääsuunnittelijana.
Bagosora syntyi vuonna 1941 Gisenyin alueella Ruanda-Urundin länsiosassa. Presidentti Juvénal Habyarimana ja monet muut hutueliitin jäsenet olivat kotoisin samalta seudulta. Bagosora valmistui upseeriksi 1964 ja sen jälkeen hänjatkoi opintojaan Ranskassa.
Eversti Bagosora oli maansa armeijan ylipäällikkö, kun hän laati suunnitelman maansa tutsivähemmistön tuhoamisesta. Sadan seuraavan päivän aikana tutseja surmattiin yli 800 000. Bagosoara organisoi, koulutti ja aseisti yhdessä kahden muun upseerin kanssa Interahamwe-joukot, jotka totetuttivat tappamisen. He kokosivat myös nimilistoja tutseista ja maltillisista hutuista, jotka vastustivat etnisiä puhdistuksia. Valmistelu oli alkanut jo vuonna 1990, vaikka kansanmurha leimahti liikkeelle vuonna 1994 presidentti Habyarimanan lentokoneen syöksyttyä maahan. Kun hutujen sotaonni kääntyi, Théoneste Bagosora pakeni Kameruniin, jossa hänet pidätettiin vuonna 1996. Hänet luovutettiin Ruanda-tuomioistuimen eteen.
Tecomán

| Tecomán |
| --- | --- |

 vaakuna
 Tecomán
 Koordinaatit: 18°54′32″N, 103°52′29″W 
Valtio:  Meksiko
Osavaltio:  Colima
Hallinto:  
 – Hallinnon tyyppi:  Kunta
 – Pormestari:  Héctor Raúl Vázquez Montes
Pinta-ala:  
 – Kokonaispinta-ala:  789,74 km²
Korkeus:  33 m m
Väkiluku (2010):  112 726
 – Väestötiheys:  142,7 as./km²
Aikavyöhyke:  UTC-6
Postinumero:  28100 - 28947
Suuntanumero(t):  +52(313)
Lempinimi::  Maailman limettipääkaupunki
 
 www.tecoman.gob.mx 
Infobox OKVirheellinen NIMI-arvo: 
Tecomán on kaupunki ja kunta Coliman osavaltiossa Meksikossa, noin 50 kilometrin päässä etelässä Coliman kaupungista. Vuoden 2010 väestölaskennassa kaupungissa oli 112 726 asukasta. Tecomán on Coliman osavaltion kolmanneksi suurin kaupunki. Tecomán tunnetaan myös "Maailman limettipääkaupunkina".
Talous

Alueen pääasiallisen taloudellinen toiminta sisältää:
Maatalous: Limetit, kookospähkinä, tamarindo, mango ja banaanit.
Karja: Nauta, siat, lampaat, vuohet ja mehiläishoito.
Teollisuus: Sitrushedelmien ja kookospähkinöiden agroteollisuus.
Kaivostoiminta: Dolomiitti, kalkkikivi ja hopea.
Aiheesta muualla

Kuvia tai muita tiedostoja aiheesta Tecomán Wikimedia Commonsissa
Boca de Pascuales
Théophile Albert Cadoux

Théophile Albert Cadoux MSC (18. syyskuuta 1903 – 14. marraskuuta 1982) oli ranskalaissyntyinen, Senegalissa työskennellyt roomalaiskatolinen piispa. Hänet vihittiin papiksi 21. tammikuuta 1929 ja nimitettiin Kaolackin prefektiksi 29. maaliskuuta 1957.
6. heinäkuuta 1965 Cadoux sai nimityksen uuden Kaolackin hiippakunnan piispaksi. Piispaksi vihkiminen seurasi 29. elokuuta. Pääkonsekraattorina toimi Joseph-Charles Lefèbvre, jota avustivat Louis-Marie-Fernand de Bazelaire de Ruppierre ja Hyacinthe Thiandoum. Cadoux osallistui Vatikaanin toiseen kirkolliskokoukseen. Hän erosi tehtävistään piispana 1. heinäkuuta 1974.
Théophile-Jules Pelouze

Théophile-Jules Pelouze
Théophile-Jules Pelouze (26. helmikuuta 1807 – 31. toukokuuta 1867) oli ranskalainen kemisti. Useat 1800-luvun loppupuolen kuuluisat kemistit ovat saaneet oppinsa Pelouzelta, joka kuului elinaikanaan Euroopan suurimpiin kemisteihin. Collége de Francessakin professorina toiminut Pelouze perusti 1850 yksityisen koulutuslaboratorion Pariisiin, missä mm. Alfred Nobel opiskeli vuoden ajan. Pelouze kuoli Pariisissa 1867.
Tragonísi

Tragonísi (kreik. Τραγονήσι, kath.kreik. Τραγονήσιον, Tragonísion, ”Vuohisaari”) voi viitata seuraaviin saariin Kreikassa:
Tragonísi, saari Argo-Saronisten saarten saariryhmässä lähellä Aíginaa
Tragonísi, saari Dodekanesian saariryhmässä lähellä Pátmosta
Tragonísi, saari Kykladien saariryhmässä lähellä Mýkonosta
Tragonísi, saari Petalioín saariryhmässä lähellä Euboiaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tragonísi”, voi hakea sivunnimihaulla, laajalla sivunnimihaulla tai tekstihaulla.